
Az Egységes Digitális Rádiótávbeszéló Rendszer története és a felhasználás kihívásai a katasztrófavédelmi feladatok tükrében

A 90-es évekre a zártláncú készenléti rádió távközlési rendszerek egyre kevésbé feleltek meg a funkcionális követelményeknek. A rádió frekvenciák telítődtek az analóg frekvenciákkal, az adatátvitel, mint opció nem állt rendelkezésre, és az analóg hálózatok fenntartása igen költséges és problematikus volt. Felmerült a digitális szolgáltatásokra, az egymással együttműködni képes virtuális hálózatokra, az összekapcsolhatóságra a GSM, PSTN, hálózatokkal, az országos lefedettségre, és a határokon átnyúlni képes rádiótávközlő rendszer iránti igény. A Pro-M Zrt-t a Magyar Telekom és a T-mobile Magyarország alapította 2005-ben az Egységes Digitális Rádiórendszer (EDR) kiépítésére és üzemeltetésére. Az EDR 380-400 MHz közötti frekvencia sávban működik, ami gyakorlatilag a negyedik magyarországi mobilrádió hálózat, amit a kormányzati szervek használnak. Az EDR, TETRA technológián alapul, amely a fentebb említett kormányzati szervek mobilrádió kommunikációjának nemzetközileg elismert szabványa.
Dolgozatomban az EDR rendszer, illetve a felhasználás egyes anomáliái kerülnek bemutatásra. Az alkalmazás problémáinak megértéséhez nélkülözhetetlen többek között a rendszertechnika, az alkalmazott üzemmódok, modulációk, hiba tűrőképesség, valamint a terminálok bemutatása. Az EDR történetének ismeretével képet kaphat az olvasó a jogi szabályozás kialakulásáról, továbbá egyes nehezen orvosolható rendszer hiányosságok – mint például a lefedettség – megértéséhez.
A témában való kutatásomat objektív szempontból nézve motiválta, hogy elterjedt, sikeres, kormányzati szinten a legjelentősebb rádiórendszer, komoly lehetőségek rejlenek benne; szubjektív szemszögből nézve pedig az, hogy van benne felhasználási tapasztalatom és a későbbiekben többet szeretnék foglalkozni vele.




